**MINISTARSTVO RUDARSTVA I ENERGETIKE**

**JAVNO PREDUZEĆE SRBIJAGAS**

Poštovani,

Država je, sudeći prema izjavama državnih zvaničnika, planirala gradnju novog skladišta gasa u Srpskom Itebeju. Iako je JP Srbijagas 2010. godine dobio kredit od EBRD-a za gradnju ovog skladišta, to se do danas nije desilo. Istovremeno se približava rok kada će Rusija, prema najavama, obustaviti isporuke gasa preko Ukrajine.

Imajući sve ovo u vidu, molimo vas da nam dostavite odgovore na sledeća pitanja:

* Šta država planira kada je reč o gradnji skladišts gasa u Srpskom Itebeju?
* Ko ima pravo gradnje skladišta I eksploatacije gasa na lokaciji Srpski Itebej – država Srbija ili NIS?
* S obzirom na najave najviših predstavnika vlasti da će skladište gasa u Srpskom Itebeju graditi zajedno sa ruskim Gaspromom, da li je počela realizacija ovog projekta i ko bi u tom slučaju imao pravo upravljanja novim skladištem?
* Šta se desilo sa kreditom koji je EBRD odobrio Srbijagasu 2010. za gradnju skladišta gasa u Srpskom Itebeju? Da li je EBRD odobrio da se ova sredstva koriste za izgradnju gasne interkonekcije sa Bugarskom? Koliko je Srbijagas ukupno penala platio zbog činjenice da ova investicija nije realizovana iz pomenutog kredita?

Molimo vas da nam tražene informacije dostavite što pre, a po mogućnosti do kraja radnog dana.

Ukoliko niste u mogućnosti da nam dostavite tražene informacije, molimo vas da nas o razlozima obavestite pisanim putem.

Za sva eventualna pojašnjenja ovog zahteva, stojimo vam na raspolaganju.

Novinar Produckije Insajder

Irena Stević